Kašeľ mesačne babo
Môj sin kašle ma 1 mesiac a neviem akí sirup alebo kvapki mu podávať ?? Chcela som kúpiť Stoptussin ale neviem
Dobrý deň,
Ďakujeme za vašu otázku. Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Rovnako sa môže kašeľ objaviť aj pri zatekajúcich hlienov z horných dýchacích ciest, čo sa môže prejaviť dráždením na kašeľ.
Liečbu kašľa u tak malého dieťaťa je potrebné konzultovať vždy s detským lekárom.
Liek Stoptussin tlmí dráždenie na kašeľ a mení skladbu prieduškového hlienu, a tak uľahčuje jeho vykašliavanie. Liek sa používa na liečbu suchého, dráždivého a ťažko utíšiteľného kašľa pri vírusových infekciách horných a dolných dýchacích ciest, pri zápaloch horných dýchacích ciest, pri zápale hltana, hrtana, priedušiek a pľúc. Dávkovanie je závislé od hmotnosti, pričom deťom do 7 kg sa podáva 3-4x denne 8 kvapiek. Aj podávanie lieku Stoptussin odporúčam vopred konzultovať s lekárom.
Pri kašli sa odporúča pravidelne vetrať priestory a zvlhčovať vzduch napríklad pomocou difúzera.
Prajem skorú úľavu od ťažkostí.
S pozdravom
Mgr. Tamara Jakúbeková